Spanne het grotendeels in graadverband deelgeneem. Daar was ook ’n kategorie vir families en/of vriende van verskillende ouderdomme.
“Die vlak van redenering en die hantering van die onderwerpe het die beoordelaars baie beïndruk. Hope energie en spangees het gesorg vir boeiende sessies van beoordeling. Ek weet dit was vir die beoordelaars ’n reuse-voorreg om hierdie werk te beoordeel,” sê Johan.
“Ons land se jong mense het nodig om vrae te vra, die status quo te bevraagteken en aktuele sake van die dag aan te spreek. Die projek skep ook ’n geleentheid vir gesonde wedywering onder mekaar en vir spangees.”